sasicodes/solvari-1 huggingface dataset:
இந்ததாக்குதல் வெற்றியளிக்க வேண்டுமென்ற பதற்றத்தில் சந்தோசம் போன்ற சில போராளிகளுக்கு  ஆம் திகதி இரவு சரியாக தூக்கம் கூட வரவில்லை
திட்டமிட்டபடி திருநெல்வேலி பலாலி வீதி தபால் பெட்டிச்சந்திக்கு அருகே வாகனமொன்றில் அடைந்த புலிகளின் அணி முன்னெச்சரிக்கையுடன் கண்ணிவெடிகளைப் புதைக்கும் இடத்தை அடைந்தது
ஆனால் மூத்தபோராளி அப்பைய்யா புலிகளின் ஆரம்பகால உள்ளுர் தயாரிப்பு வெடிபொறிமுறையில் ஒரு முக்கிய வெடிமருந்து நிபுணரென்பதால்இந்தப் பணியை அவர் மிகவும் வேகமாகவும் நிதானமாகவும் செய்துகொண்டிருந்தார்
அப்பையா இயக்கத்திலேயே மிகவும் வயது முதிர்ந்த மூத்த உறுப்பினராக இருந்தாலும் பெடியளுக்கு சளைக்காமல் சுறுசுறுப்பாகவும் விவேகத்துடனும் இயங்குவதும் அவரது இயல்பு
எனினும் அவரது வயதைக்கருத்தில்கொண்ட இந்தியப் பயிற்சி அதிகாரிகள் அவரை பயிற்சிக்கு எடுக்க மறுப்புத்தெரிவித்தமையும் இங்கு குறிப்பிடப்படவேண்டிய விடயம்
ஆயினும் ஒரு முதியவர் மட்டும் ஆர்வம் மிகுதியால் வெளியே நிற்பவர்களை பார்ப்பதற்காக தனது வீட்டு யன்னலை திறந்து எட்டிப்பார்த்தார்
வெளியே நின்ற விக்டர் அவரை கண்டுவிட்டு சிங்களத்தால் யன்னலை முடும் சத்தமிட வெளியே நிற்பது படையினரென்ற அச்சத்தில் அவரும் தலையை உள்ளே இழுத்து பின்னர் தமது யன்னலை அவசரமாக மூடி வீட்டின் லைற்றுகளையும் அணைத்துவிட்டார்
செல்லக்கிளிக்கும் விக்டருக்கும் அருகில் சென்று நிலைமையை பார்வையிட்ட பிரபாகரன் சைகையால் திருப்தி தெரிவித்துவிட்டு மீண்டும் தனது நிலைக்குதிரும்பினார்
வீடொன்றின் கூரையில் ஏறிய செல்லக்கிளியும் விக்டரும் படையினரின் வருகைக்குரிய அறிகுறிகள் ஏதாவது தெரிகின்றதா உன்னிப்பாக கவனித்துக்கொண்டிருந்தனர்
புலிகளின் தாக்குதல் அச்சம்காரணமாக ஐந்து நிமிடத்துக்கு ஒரு முறை குருநகர் முகாமுடன் தொடர்பாடலை மேற்கொள்ளும் முடிவுடன் இந்த அணி தனத பயணத்தை ஆரம்பித்தது
சரத்முனசிங்கா வழங்கிய பதற்றமான செய்திகளின் அடிப்படையில் நள்ளிரவுக்கு முன்னர் மீண்டும் மாதகல்முகாமைஅடையவேண்டியகட்டாயத்துக்கு தள்ளப்பட்டது  பிராவோ அணி
ஏற்கனவே அறிவுறுத்தப்பட்டது போலவே ஐந்து நிமிடங்களுக்கு ஒரு தடவை தமது பயணம் குறித்த தகவல்களையும் குருநகர் முகாமுக்கு வழங்கிக்கொண்டிருந்தது  பிராவோ
அத்துடன் ஏற்கனவே திட்டமிட்டதை போலவே நள்ளிரவுக்கு முன்னர் தாம் மீண்டும் மாதகல் முகாமுக்கு திரும்ப உள்ளதாகவும் வாஸ்குணவர்த்தனா குறிப்பிட்டார்
ஆனால் தனது மீண்டும் மாதகலுக்குதிரும்ப முடிவுசெய்த அதே மார்கத்தில்தான் செல்லக்கிளி எக்ஸ்புளோடரில் தனது கரங்களை வைத்து காத்திருப்பதோ அல்லது தலைவர் பிரபாகரன் உட்பட்ட விடுதலைப்புலிகளின மூத்த உறுப்பினர்கள் பலரும் வீதியின் இரண்டு பக்கங்களிலும் தமக்காக காத்திருப்பதோ அவர்களுக்கு தெரிந்திருக்க வாய்ப்புகள் இல்லை
தமது அணிமீதான தாக்குதலை சாக்காக வைத்து இலங்கைத்தீவும் இன்னும் சிலமணிநேரத்தில் பெரும்வன்முறைக்களமாக மாறப்போகும் நிலையை கூட  பிராவோ தெரிந்திருக்கவாய்ப்பில்லை
பிராவோ அணியில்முதலாவதாக வந்தவாகனத்தின் ஹெட்லைற் வெளிச்சமும் வாகனத்தின் ஓசையும் வீடொன்றின் மேலேயிருந்த செல்லக்கிளி விக்டர் ஆகியோரின் புலன்களை சுறுசுறுப்பாக்கின
முதலாவது கண்ணிவெடியில் சிக்கிய ஐப் ஏறக்குறைய ஒரு தென்னைமரத்தின் உயரத்திற்கு எழும்பி சிதிலப்பட்டு மீண்டும் வீதியில் வீழ்ந்தது
சாரதி மனதுங்க மற்றும் அணிப்பொறுப்பாளர் வாஸ்குணவர்த்தனா ஆகியோரின் உடலங்கள் பாளங்களாக சிதறிய வீதியின் ஓரங்களில் கிடந்தன
பிரபாகரனின் ஜியும் ரவைகளை உமிழ்ந்தது ஆம் தமிழீழ விடுதலைப் போராட்டத்தின் வரலாற்றில் முதன் முறையாக ஒரே தடவையில் அதிக எண்ணிக்கையில் சிறிலங்கா படையினர் கொல்லப்பட்ட சம்பவம் பதிவாகிவிட்டது
இரவுஉணவை முடித்து தனது அறைக்கு திரும்பிய சரத் முனசிங்கவுக்கு இந்த வெடியோசையை கேட்டதும் அவரது மூளை ஏதோ பிழை நடந்துவிட்டதென்பதை உணர்த்தியது
ஏறக்குறைய சரத்முனசிங்க கொண்டிருந்த ஊகத்தை போலவே பிரிகேடியர் பல்தசாருக்கும் ஊகம் ஏற்பட்டதால் உடனடியாகவே சரத்முனசிங்கவின் அறைக்கு சென்று கதவைத்தட்டிய அவர் உடனடியாக சரத்முனசிங்காவை வெளியே வருமாறு அழைத்தார்
இருவரும் உடனடியாகவே வானொலிதொலைத்தொடர்பு சாதனங்கள் வைக்கப்பட்டிருந்த கொமினிக்கேசன் அறையை நோக்கி ஓடி அவற்றை இயக்கி  பிராவோவுடன் தொடர்பை ஏற்படுத்த முயற்சிசெய்தனர் ஆனால்  பிராவோவுக்குரிய மறுமுனையோ செயலற்றுக்கிடந்தது
ஆனால் உடனடியாக குருநகர் முகாமை உசார்படுத்திய பிரிகேடியர் பல்தசார் இரண்டு மூன்று வாகனங்களில் படையினரை பின்தொடருமாறு பணித்துவிட்டு சரத் முனசிங்காவின் ஜீப் முன் ஆசனத்தில் தாவிஏறினார்
கொல்லப்பட்ட படையினரிடமிருந்த ஆயுதங்களை அவர்கள் விரைவாக சேகரித்துக்கொண்டிருந்த போது கிட்டுவுக்கு மட்டும் திடிரென ஒரு பொறிதட்டியது
திருநெல்வேலியில் தாம் மேற்கொண்ட கண்ணி வெடித்தாக்குதல் இலங்கையின் வரலாற்றில் ஒரு பெரும் இரசாயன மாற்றத்தை உடனடியாக ஏற்படுத்தும் என்பதை விடுதலைப்புலிகள் நினைத்திருக்க வாய்ப்பில்லை
அதுபோலவே தமது ராணுவஅணி மீதான இந்த தாக்குதலைமையப்படுத்தி முழு இலங்கைத்தீவும்சிலமணிநேரத்தில் பெரும் வன்முறைக்களமாக மாறப்போகின்றது என்பதை உணராமலேயே  பிராவோவின் பொறுப்பாளர் வாஸ்குணவர்த்தனா உட்பட்ட அணியில் இருந்த பலரும் கொல்லப்பட்டனர்
நிலக்கண்ணிவெடிகளும் ஏககாலத்தில் வெடித்துச்சிதறி  பிராவோ அணியிலிருந்த சிலபடையினரை பலியெடுக்க புலிகளின் சரமாரியாகத்தீர்த்த துப்பாக்கி வேட்டுகள் மிகுதி படையினரையும் பலிவாங்கியிருந்தன
கிட்டுஎழுப்பியஅந்தவினா தலைவர் பிரபாகரன் உட்பட அனைவரினதும் காதுகளில் சென்றதும் அந்த தாக்குலின் நாயகனான செல்லக்கிளி குறித்த நினைவை அது சடுதியாக கிளப்பியது
கண்ணி வெடியில் முழுமையாக சிக்காத றக் வண்டியில் இருந்த படையினரை குறிவைத்து புலிகள் தமது துப்பாக்கிகளைத் திருப்பிய போது சில படையினரும் பதில் தாக்குதலை தொடுத்தனர்
இதில் ஒரு படைஉறுப்பினர் மட்டும் துருப்புக்காவி வாகனத்தின் கீழே நிலையெடுத்து இருந்து தனது துப்பாக்கியிலிருந்து அதிகமான வேட்டுக்களை தீர்த்தார்
மினிபஸின் பின் ஆசனத்தில் செல்லக்கிளியின் உடலத்தை கிடத்திய விக்டர் மூடப்படாமல் வெறித்து பார்த்துக்கொண்டிருந்த செல்லக்கிளியின் விழிகளைவருடி அவற்றை மூடினார்
தமிழீழ விடுதலைப்போராட்டத்தின் ஆரம்பகால அடையாளங்களின் ஒன்றாகவும் புலிகளின் கண்ணி வெடித்தாக்குதல் பொறுப்பாளருமாக இருந்த செல்லக்கிளியின் மரணம் மீண்டும் இறுக்கமாக ஒரு சூழலை தோற்றுவித்தது ஆயினும்விரைவாக மறைவிடம் திரும்பவேண்டும் என்பதால் அச்சுவேலிப்குதியில் இருந்த ஒருமுக்கியமான மறைவிடத்தை நோக்கி மினிபஸ் விரைந்து ஓடிக்கொண்டிருந்தது
சீலனின் மரண செய்தியை கேட்டபோது விம்மி வெடிக்ககூடிய ஒரு பெரும் சோகம் அவரது முகத்தை அப்பிக்கொண்டாலும் தனது அழுகையை சிரமப்பட்டு கட்டுப்படுத்தியிருந்தார் ஆனால் செல்லக்கிளியின் மரணத்தை அடுத்து சீலனுக்கும் செல்லக்கிளிக்கும் சேர்த்து அவரது அழுகை பெரிதாக வெடித்தது
எப்போதும் வீறுகொண்ட புலியாக இருக்கும் தலைவர் பிரபாகரன் இப்படி குலுங்கி அழுவதை கண்டதும் இவ்வளவு நேரமும் தமது சோகத்தை அடக்கி வைத்த ஏனைய போராளிகளும் குமுறிஅழத்தொடங்கினர்
விடுதலைப்புலிகளின் தரப்பில் இவ்வாறு இருக்க படைத்தரப்பிலும் துரிதமான நகர்வுகள் இடம்பெற்றன பிராவோவுடனான வானொலி தொடர்பு கிட்டாததால் அந்த அணி வந்த வழியாக சென்றுபார்க்கும் முடிவுடன் பிரிகேடியர் பல்தசாரும் சரத் முனசிங்காவும் குருநகர் முகாமில் இருந்து ஒரு ஜீப் வண்டியில் புறப்பட்டனர்
தாக்குதலால் அதிர்ந்த திஸ்ஸவீரதுங்காவும் மனிதவேட்டைக்கு புறப்பட்ட ராணுவமும்கறுப்புயூலை தடங்கள் வானொலி தொடர்புதுண்டிக்கபட்ட நிலையில் இருந்த  பிராவோ அணியை தேடி குருநகரில் இருந்து ஒரு ராணுவஅணி புறப்பட்டது
இதற்கிடையே புலிகளின் மீது கோண்டாவில் பகுதியில் ஒரு அதிரடித்தாக்குதலை நடத்தும் திட்டத்துடன் அனுப்பட்ட  சார்ளி அணிக்கு அவசரமான வானொலி செய்தியை அனுப்பிய பல்தசார் அந்ததாக்குதல் திட்டத்தை உடனடியாக கைவிடும்படி பணித்துடன் அந்த அணியையும் திருநெல்வேலிப்பக்கமாக வரும்படி கூறினார்
எங்கே  சார்ளி அணி புலிகள் மீது அதிரடித் தாக்குதல் ஒன்றை நடத்தப்போய் அதுவும்  பிராவோபோலஅதிரடியாக புலிகளிடம்மாட்டுப்பட்டுவிடுமோ என்ற அச்சமே இந்தபணிப்புக்குகாரணம்
இவ்வாறான நகர்வுகளுடன் பிரிகேடியர் பல்தசாரும் சரத்முனசிங்காவும் தமது அணியுடன் திருநெல்வேலி தபால்பெட்டிச்சந்தியை அண்மித்தனர்
சில மணிநேரத்திற்கு முன்னர் குருநகர் முகாமில் இரவு உணவை முடித்துக் கிளம்பிய அதே ராணுவ அணியை இப்படி ஒரு கோலத்தில் தாம்சந்திப்போமென அவர்கள் எதிர்பார்த்திருக்கவும் மாட்டார்கள்
ஆயினும் கோப்ரல் பெரேரா பலாலி தளத்திற்கு அழைப்பை எடுப்பதற்கு முன்னரே தாக்குதல் நடந்த இடத்திற்கு சென்ற சரத்முனசிங்கா குழு துரிதமாக இயங்கியது கொல்லப்பட்ட படையினரின் உடலங்களையும் உடல் பாகங்களையும் முதலில் சேகரித்த படைத்தரப்பு அவற்றை யாழ் வைத்தியசாலைக்கு கொண்டுசென்றது தாக்குதலில் சிக்கிய  வாகனங்களும் குருநகர் முகாமுக்கு எடுத்து செல்லப்பட்டன இந்த நகர்வுகள் இடம்பெற்ற பின்னர் இலங்கையின் வரலாற்றில் ஒரு பெரும் படுகொலைகளம் உருவாகும்வேளை ஆரம்பித்தது
திருநெல்வேலியிலிருந்து திரும்பிய பிரிகேடியர் இந்த தாக்குதல் சம்பவத்தை கொழும்பு ராணுவ தலைமையகத்துக்கு அறிவித்ததும் இந்த அதிர்ச்சிகரமான செய்தியை கேட்டு அப்போதைய ராணுவத்தளபதியான லெப்டினட் ஜெனரல் திஸ்ஸ வீரதுங்காவை உடனடியாக படுக்கையிலிருந்து துள்ளி எழுந்தார்
புல் அல்லது எருது என்ற வர்ணிப்பைபெற்ற படைத்தளபதி திஸ்ஸ வீரதுங்கா அப்போதைய அரசதலைவர் ஜேயார் ஜெயவர்த்தனாவின் மருமகன் முறையானவர்
இந்த சம்பவம் குறித்து உடனடியாக தனது மாமனாரான ஜேயார் ஜெயவர்த்தனாவுக்கு அறிவித்தார் திஸ்ஸவீரதுங்கா மறுமுனையில் சீற்றப்பட்ட மாமனார் மருமகன் மீது ஏறிவிழுந்தர்
சற்றுத்தளர்வடைந்த திஸ்ஸ வீரதுங்கா உடனடியாக மீண்டும் பிரிகேடியர் பல்தசாருக்கு தொடர்பை ஏற்படுத்தி தனது சீற்றத்தை அவர்மீது காட்டினார்
திருநெல்வேலி தாக்குதல் சம்பவம் குறித்து தான் ஜேயார் ஜெயவர்தனாவுக்கு அறிவித்தபோது அவர் மீகவும் சீற்றமடைந்ததாக பல்தசாரிடம் வாய்விட்டுக்கூறினார் திஸ்ஸவீரதுங்கா
இவ்வாறான தாக்குதல்கள் உடனடியாக முடிவுக்கு கொண்டு வரப்படவேண்டுமென ஜேயார் ஜெயவர்த்தனா தன்னிடம் உத்தரவிட்டதாகவும் நாளை காலை தன்னை வந்து சந்திக்கும் படிபணித்தாகவும் திஸ்ஸ வீரதுங்கா இதன் பின்னர் குருநகர் முகாமில் பல்தசார் தலைமையில் அவசரமாக ஒரு கூட்டம் நடத்தப்பட்டது அதில்  முக்கிய முடிவுகள் எடுக்கபட்டன
பலாலி மாதகல் மற்றும் வல்வெட்டித்துறை முகாம்களிலிருந்த சில படைஅணிகள் அப்பாவிகளை நரவேட்டையாடும் நோக்கில் புலர்ந்தும் புலராத அந்த அதிகாலை பொழுதில் வெறியுடன் புறப்பட்டனர்
இந்த நிலையில் இரவு நடந்த சம்பவத்தை அறியாத வகையில் மாதல் யாழ் வழித்தடத்தின்  பேருந்து அதிகாலையின் முதல் பயணத்தை ஆரம்பித்தது இந்த கட்டுரை ஒரு பொது எழுத்தாளர் அவர்களால் வழங்கப்பட்டு   எமது செய்திப்பிரிவால் பிரசுரிக்கப்பட்டது
விக்டரும்செல்லக்கிளியும் ஒரே வீட்டுக் கூரை மேலே நின்றார்களாம்செகிளியை குண்டு துளைத்து போனது கூட நின்ற விக்டருக்கே தெரியாதாம் யாழ்நகரப்பக்கமாக  ஆம் திகதி இரவு பாரிய குண்டுச்சத்தம் ஒன்று மக்களுக்கு கேட்டது
ஆனால் இப்படி ஒரு பெரிய தாக்குதல் திருநெல்வெலியில் நடத்தப்பட்டமை குறித்து திருநெல்வேலிக்கு அப்பால் வசித்த மக்களுக்கு தெரியவில்லை
அந்தவகையில் தான் மாதகலில் இருந்து மாதல் யாழ் வழித்தடத்தில் இயக்கபடும்  இலக்க பேருந்து அதிகாலையில் புறப்பட்டதுஅதன் சாரதிக்கோ அல்லது நடத்துனருக்கோ இரவு நடந்தசம்பவங்கள் குறித்து தெரியவரவில்லை
அவ்வாறு இயக்கபட்ட பேருந்தில் யாழ்ப்பாணத்தில் உள்ள பிரபலமான தனியார் கல்வி நிறுவனங்கள் விக்னாரியூட்டறி மாஸ்டர் இன்ஸ்ரிரியூட் போன்ற ரியூசன் சென்டர்கள் காலைவேளையில் நடத்தும் கபொத உயர்தரப்பரீட்சை ஏ
ஆனால் உயர்தரபரீட்சையில் சித்தியடையும் கனவுடன் இருந்த தம்முடன் கூடவே துர்விதி ஒன்றும் பயணஞ்செய்வதையோ அல்லது தம்மில் சிலரது வாழ்வை மாதகல் முகாம் படையினர் கொடுரமாக முடிக்கப்போவதையோ அவர்கள் அப்போது அறியவில்லை
சந்தைக்கு முன்னாலிருந்த மல்லிகா ஸ்ரோர்ஸ் என்ற கடையின் முன்பக்க கதவுகளுடன் பின்னிப்பிணைந்த நிலையில் மேற்படி மாணவாகளின் உடலங்கள் மிக கோரமாக உதிர வெள்ளத்தில் மிதந்து கொண்டிருந்தன
இதேபோல பலாலிபடைத்தளத்தில் இருந்து வெளியேறிய ஒரு அணி படைத்தளத்தின் முன் தடுப்புக்கதவை தமது வாகனத்தால் உடைத்தெறிந்து விட்டு யாழ்நகர்ப்பக்கமாக பயணித்தது இதன்பின்னர் கண்ணிவெடி வெடித்த இடத்துக்கு சென்று அங்கிருந்த வீடுகளில் இருந்தவர்களை சுட்டுக்கொன்றது
வீடுகளையும் வணிக நிறுவனங்களையும் அடித்து நொருக்கி தீயிட்டது அங்கிருந்த வீடொன்றில் வசித்த முதிய தம்பதியை கூட படைத்தரப்பு விட்டுவைக்கவிலலை
பலாலி முகாமில் இருந்த படையினர் இந்த குருரமான படுகொலைகளை மேற்கொண்ட நிலையில் வல்வெட்டித்துறையிலும் பெரிய மனிதவேட்டையும் தீயிடல் சம்பவங்களும் இடம்பெற்றிருந்தன
இந்தக்கொடுரங்களின் உச்சக்கட்டமாக ஒரு  வயது சிறுவன் ஒருவன் மிக கொடுரமாக தலையில் சுட்டுப்படுகொலைசெய்யப்பட்ட சம்பவம் இடம்பெற்றது
இதனால் சைக்கிளின் பார் பகுதிக்கு கீழால் தனது கால்களை செலுத்தி தத்தித்தத்தி ஓடியபடி பாண்வாங்கிக் கொண்டு சென்ற இவனை விதி மறித்தது
இவ்வாறான வெறியாட்டத்தில் சில மணிநேரங்களில் மட்டும் திருநெல்வேலி மானிப்பாய் மற்றும் வல்வெட்டித்துறை ஆகிய இடங்களில்  பேர் இவ்வாறு படுகொலையுண்டனர்
யாழ்ப்பாணம் இவ்வாறு  ஆம்திகதி காலைமுதல் கொலைக்களமாக மாறிய நிலையில்கொழும்பில் அதேதினம் காலை சிறிலங்காவின் உயர்மட்ட படைத்துறை அதிகாரிகளுடன் வோட் பிளேஸில் உள்ள தனது தனிப்பட்ட வதிவிடத்தில் அவசரமான பாதுகாப்பு மாநாடொன்றை கூட்டினார் அரச தலைவர் ஜேயார் ஜெயவர்த்தனா
அந்த மாநாட்டில் தான் தமிழ்மக்களுக்கு ஒரு படிப்பினை வழங்கப்படவேண்டுமென்ற நோக்கத்துடன் ஜேயார் சில உத்தரவுகளை பிறப்பித்தார் அந்த உத்தரவுகளில் ஒன்றே கறுப்பு யூலை படுகொலைகளின் நிகழ்ச்சிநிரலை தொழினுட்பரீதியில் தீவிரப்படுத்தியது
திருநெல்வேலித்தாக்குதலுக்கு மறுநாள் சிறிலங்கா அரசதலைவர் ஜேயார் ஜெயவர்த்தனா தனது வோட் பிளேஸ் வதிவிடத்தில் ஒரு உயர்மட்ட ராணுவ மாநாட்டை கூட்டியிருந்தார்
இந்த மாநாட்டுக்காக இராணுவத்தளபதி திஸ்ஸவீரதுங்க தலைமையில் கூடியிருந்த படைத்துறை உயரதிகாரிகளின் முகங்களில் ஜேயாரின் சீற்றத்துக்கு இலக்காகவேண்டிய அச்சம் தெரிந்தது
அறையினுள் உள்ளே நுழைந்த ஜேயார் தனது மருமகனும் படைத்தளபதியுமான லெப்டினட் ஜெனரல் திஸ்ஸ வீரதுங்காவை நோக்கி எடுத்த எடுப்பிலேயே சீற்றமான ஒரு வினாவை எறிந்தார்
தன்னை நோக்கி எறிந்த இந்த வினாவின் அர்த்தத்தை புரிந்து கொண்டதாலேயோ என்னவோ தளபதி திஸ்ஸவீரதுங்கா ஒன்றுமே சொல்லாமல் மௌனம் காத்தார்
திஸ்ஸ வீரதுங்கா இவ்வாறு மௌனம் காக்க அவரது பதிலுக்கு மேலும் காத்திராத ஜேயார் இப்படிப்பட்ட தாக்குதல்கள் என்னவிதப்பட்டும் உடனடியாக முடிவுக்கு கொண்டு வரப்படவேண்டும் என உரத்துக்கத்தினார் தமிழ்மக்களுக்கு ஒரு படிப்பினை வழங்கப்படவேண்டுமென்ற நோக்கத்துடன் ஜேயார் பிறப்பித்த அந்த உத்தரவுகளில் ஒன்றே கறுப்பு யூலை படுகொலைகளின் நிகழ்ச்சிநிரலை தொழினுட்பரீதியில் தீவிரப்படுத்தியிருந்தது
ஜேயார் பிறப்பித்த முதலாவது உத்தரவு படைத்தளபதி திஸ்ஸ வீரதுங்கா உடனடியாக மாநாடு முடிந்தவுடன் யாழ்ப்பாணத்துக்கு செல்லவேண்டுமென இருந்தது
இரண்டாவது உத்தரவு திருநெல்வேலியில் கொல்லப்பட்ட  படையினரின் இறுதிநிகழ்வுகள் முழுராணுவ மரியாதையுடன் கொழும்புகனத்தை மயானத்தில் நடாத்தப்பட வேண்டுமென்பதாக இருந்தது படையினரின் இறுதிக்கிரிகைகளை ஒட்டுமொத்தமாக நடத்துவது சிங்களவர்களிடையே சீற்றத்தை ஏற்படுத்தும் என்ற கருத்தை அந்தநேரத்தில் சில அதிகாரிகள் முன்வைக்க முனைந்தாலும் இதனை இறுதிநிகழ்வுகளை கொழும்பில் நடத்தியே தீர வேண்டுமென்பது ஜேயாரின் இறுக்கமான உத்தரவாக இருந்தது
இந்த நிலையில் ஜேயார் கூட்டிய இந்தஅவசர பாதுகாப்பு மாநாட்டில் பங்கெடுக்க முடியாதநிலையில் சிறிலங்காவின் அப்போதைய காவற்துறை மாஅதிபர் ருத்திராராஜசிங்கம் நுவரெலியாவில் நின்றார்
தமிழரான ருத்திராராஜசிங்கத்துக்கு ஜேயாரின் இந்த முடிவு அதிர்ச்சியளித்ததுபதற்றமான சூழ்நிலையில் படையினரின் இறுதிநிகழ்வுகளை ஒட்டுமொத்தமாக கொழும்பில் நடத்துவது சிக்கலை ஏற்படுத்தும் என்பதால் படையினரின் உடலங்களை அவர்களின் குடும்பங்களிடம் ஒப்படைத்து தனிப்பட்ட ரீதியில் இதனை நடாத்துவதே பொருத்தமானது என்பது அவரது நிலைப்பாடு இவ்வாறான ஒரு பதற்றமான சூழலின் பின்னணியில ஜேயாரின் உத்தரவுப்படி படைத்தளபதி திஸ்ஸ வீரதுங்கா உடனடியாக அன்று மதியமே விமானம் மூலம் யாழ்ப்பாணத்துக்கு புறப்பட்டார்
திஸ்ஸ வீரதுங்கா குருநகர் முகாமை சென்றடைந்தவேளை பலாலி படைத்தளத்தில் இருந்து புறப்பட்ட ஒரு ராணுவ அணி திருநெல்வேலியில் வெளியாட்டம் ஆடியது
உயரதிகாரிகளின் உத்தரவை மீறி பலாலிமுகாமின் முன் தடுப்புக் கதவை தமது வாகனத்தால் உடைத்தெறிந்து விட்டு இந்த அணி புறப்பட்டதாக கூறப்பட்டது
திருநெல்வேலி தாக்குதல் இடம்பெறுவதற்கு இரண்டுமாதங்களுக்கு முன்னர் அதாவது மே மாதம்  ஆந்திகதி உள்ளுராட்சி தேர்தல் வாக்களிப்பு இடம்பெற்றபோது கந்தர்மடம் மற்றும் நல்லூர் வாக்களிப்பு நிலையஙகளின் மீ விடுதலைப்புலிகள் தாக்குதல்களை நடத்தியிருந்தனர்
கந்தர்மட வெறியாட்டத்தின் பின்னர் யாழ்ப்பாணத்திலிருந்து மீளெடுக்கப்பட்ட ரஜரட்டை பிரிவு அனுராதபுரத்திலிருந்த அதன் தலைமையகத்துக்கு முதலில் மாற்றப்பட்டது
ஏற்கனவே கந்தர்மடம் மற்றும் அனுராதபுர பகுதிகளில் தமிழக்கள் மீது தாக்குதல்களை மேற்கொண்ட அதே ரஜரட்ட படைப்பிரிவு திருநெல்வேலி தாக்குதலை சாக்காக வைத்து கொழும்பில் தமிழமக்கள் மீது தாக்குல்களை மேற்கொள்வும் வியுகங்களை வகுத்தது
அவர் யாழில் நிற்கும் போதே திருநெல்வேலி மானிப்பாய் வல்வெட்டித்துறை உட்பட்ட இடங்களில் படையினரால் அப்பாவி பொதுமக்கள் சுட்டுக்கொல்லப்ட்ட சம்பவங்களும் அவரது காதுகளுக்கு எட்டியே இருந்தது
ஆயினும் ஒரு படைத்தளபதி என்ற முறையில் இறுக்கமான உத்தரவுகளை பிறப்பித்து இந்தப்படுகொலைகளை கட்டுப்படுத்துவதற்கு அவர் எந்த ஒரு நடவடிக்கையையும் எடுக்கவில்லை
மாறாக ஜேயாரின் இறுக்கமான முடிவிற்கு அமைய கொல்லபட்ட படையினரின் உடலங்களை கொழும்பிற்கு கொண்டு செல்வதில்தான் அவர் தீவிர அக்கறை காட்டினார்
படையினரின் உடலங்களை பலாலிக்கு அனுப்பும் நகர்வுகளை துரிதப்படுத்தும் படி பிரிகேடியர் பல்தசார் மற்றும் சரத்முனசிங்க ஆகியோருக்கு உத்தரவுகளை பிறப்பித்த திஸ்ஸவீரதுங்க மாலை  மணியளவில் மீண்டும் குருநகரிலிருந்து உலங்கு வானூர்தியில் பலாலிக்கு புறப்பட்டிருந்தார்
தான் மீண்டும் கொழும்புக்கு செல்லும்போது தன்னுடனேயே  படையினரின் உடலங்களும் கொண்டு செல்லப்படவேண்டுமென்பதே திஸ்ஸ வீரதுங்காவின் திட்டம் சிறிலங்காவின் அப்போதைய பாதுகாப்பு செயலாளர் சேபால ஆட்டிக்கல ஊடறுக்கமுனைந்தார்
எனினும்பாதுகாப்புச்செயலாளர் சேபால ஆட்டிக்கலவால் பிறப்பிக்பட்ட உத்தரவையும் மீறவும் வழியில்லைவேறுவழியின்றி தனது பயணத்திட்டத்தை சடுதியாக மாற்றிய அவர் மீண்டும் பலாலியில் இருந்து குருநகருக்கு திரும்பினார்
அரைமணிநேரத்துக்கு முன்னர் குருநகரிலிருந்து பலாலிக்கு புறப்பட்ட திஸ்ஸவீரதுங்கா உடனடியாக அதே உலங்கு வானூர்த்தியில் குருநகருக்கு திரும்பிய கண்ட குருநகர் படையினர் ஆச்சரியப்பட்டனர் ஆனால் திஸ்ஸ வீரதுங்கவின் முகத்தில் ஒரு கடுகடுப்பான தன்மை காணப்பட்டதால் ஏதோ ஒரு விடயம் அவருக்கு பிடிக்கவில்லையென்பதை பல்தசாரும் சரத்முனசிங்கவும் கண்டுகொண்டனர்
சிறிலங்காவின் பாதுகாப்பு செயலாளர் சேபால ஆட்டிக்கல தன்னை யாழ்ப்பாணத்தில் தங்குமாறு கோரியமை இராணுவத்தளபதி திஸ்ஸ வீரதுங்காவுக்கு சீற்றத்தை ஏற்படுத்தியிருந்தது
படையினரின் இறுதிநிகழ்வுகள் நடத்தப்பட் இருந்த பொரளைபகுதியில் உள்ள கனத்தை மயானத்தை பார்வையிட்ட பின்னர்தான் அவர் இந்த முடிவை எடுத்திருந்தார்
கனத்தை மயானத்தில் இறுதி நிகழ்வுகளுக்குரிய தயார்படுத்தல் நகர்வுகளை பார்வையிட சென்ற சேபால ஆட்டிக்கல அந்தஇடத்தை சூழ தீவிரமான ஒரு செயற்கை பதற்றம் நிலவுவதை அவதானிக்கத் தவறவில்லை
சிறிலங்காவின் பாதுகாப்பு செயலாளராக தானிருந்த போதும் தனக்கு அப்பாற்பட்ட ஒரு வலையமைப்பு வெகுகச்சிதமான முறையில் வன்முறைகளுக்கு தயாராகி வருவதும் புரிந்தது
இவ்வாறான ஒரு கொந்தளிப்புநிலை இருக்கும் போது படையினரின் உடலங்களுக்கு கொழும்பில் இறுதிநிகழ்வுகளை செய்வது நிலைமையை மேலும் சிக்கலாக்கும் என்பது அவருக்கு புரிந்தது இதனால் படையினரின் உடலங்களை கொழும்புக்கு கொண்டு வருவதை தவிர்த்தால் என்ன என்பதை கூட சேபால ஆட்டிக்கல சிந்தித்தன் அடிப்படையில் மேலதிக நடவடிக்கைகளுக்காக தளபதி திஸ்ஸவீரதுங்காவை யாழ்ப்பாணத்தில் தங்குமாறு அவர்கோரினார்
இதன்பின்னர் குருநகர் முகாமில் தங்கியிருந்த திஸ்ஸவீரதுங்காவை தொடர்புகொண்ட சேபாலஆட்டிக்கல கொழும்பில் நிலவும் அரச எதிர்ப்பு உணர்வை சமாளிப்பதற்காக படையினர் உடலங்களை யாழ்ப்பாணத்தில் புதைத்தால் அல்லது வவுனியாவில் எரியூட்டினால் என்ன என்பதில் திஸ்ஸ வீரதுங்காவின் கருத்தைக் கூட கேட்டிருந்தார்
சேபாலஆட்டிக்கலவின் இந்த வினாவை கேட்டு சீற்றமடைந்த திஸ்ஸவீரதுங்கா தனது நாய் செத்தால் கூட யாழ்ப்பாணம் அல்லது வவுனியாவில் புதைக்கமாட்டேன் என்றார்
திஸ்ஸவீரதுங்கா இவ்வாறு சீற்றப்பட்டதால் இதுகுறித்து நிச்சயமாக தனது மாமனாரான ஜேயாரிடம் அவர் வத்திவைப்பார் என்பதால் சேபாலஆட்டிக்கல தனது எண்ணத்தை கைவிட்டார்
இந்தநிலையில் முதலில் வனாத்தமுல்ல சேரிப்பகுதியில் இருந்து திரண்ட சுமார்  பேர் கனத்தையில் இறுதிநிகழ்வுகள் நடாத்தப்பட ஒதுக்கப்ட்ட இடத்தை சென்றடைந்து காடையர்களாக அவதாரம் எடுத்தனர்
நாரஹேன்பிட்டி படைமுகாமுகாமில் இருந்து சாதாரண உடைகளில் புறப்பட்ட ரஜரட்ட பிரிவினரும் காடையர்களுடன் கலந்து நின்றனர் ஆனால் பலாலியிலிருந்து இரத்தமலானைக்கு படையினரின் உடலங்களை அனுப்புவதில் தாமதம் ஏற்பட ஏற்பட கனத்தையை சுற்றி நின்ற படையினரின் உடலங்கள் அவர்களது உறவினர்களிடம் தனித்தனியாக ஒப்படைக்கபடவேண்டுமென அவர்கள் ஆக்ரோசமாக கத்தினர்
அங்கு பாதுகாப்பு பணியில் இருந்த காவற்துறை உதவி ஆணையாளர் கபூரை அங்கு வெட்டப்பட்டிருந்த ஈமக்குழி ஒன்றை நோக்கித்தள்ளினர்
காடையர்களின் ஆக்ரோசம் பின்னர் வெறியாக மாறியதால் இறுதிக்கிரிகைகளில் கலந்துகொள்ள வந்த படையினரின் உறவினர்களும் மதச்சடங்குகளை நடத்த வந்திருந்த பிக்குகளும் சிதறி ஓடினர்
இந்தநிலையில் பலாலியில் இருந்து படையினரின் உடலங்களுடன் புறப்பட்ட அவ்ரோ விமானம் இரவு  மணிக்குப்பின்னர் இரத்தமலானை விமானநிலையத்தில் தரையிறங்கியது
ஆனால் கனத்தை கொதிநிலை கைமீறிப்போனதால் இறுதிக்கிரியை நிகழ்வுகளை மீளெடுக்கவேண்டிய கட்டாயத்துக்கு தள்ளப்பட்ட ஜேயார் ஜெயவர்த்தனா படையினரின் உடலங்களை அவர்களின் உறவினர்களிடமே கையளிப்பதென்ற முடிவை இறுதியில் எடுத்தார்
மணிக்குப் பின்னர் மயானத்தை நோக்கி புறப்பட்ட உடலவாகனங்கள் அனைத்தையும் இராணுவத்தலைமையகத்துக்கு கொண்டுசெல்லும் படி பணிப்பு விடுக்கப்பட்டது
இதற்குப்பின்னரே ஜேயார் கனத்தையில் இறுதிக்கிரியை நிகழ்வுகளை மீளெடுத்த செய்தி மயானசுற்றாடலில் திரண்டிருந்த கூட்டத்துக்கு அறிவிக்கப்பட்டது
இரவு  மணியளவில் அங்கிருந்து கலைந் காடையர் கூட்டம் தமிழ்மக்களின் வணிக நிலையங்கள் மற்றும் நிறுவனங்களை நோக்கி ஆக்ரோசமாக நகர்ந்து தமது திட்டமிட்ட வன்முறைகளை கச்சிதமாக திரும்பியது இதேபோல யாழில் படைத்தளபதி திஸ்ஸவீரதுங்கா தங்கியிருந்த நிலையில் அங்கு படைத்தரப்பின் வெறியாட்டம் தீவிரமானது
திருநெல்வெலியில் கண்ணி வெடி தாக்குதல் இடத்தை பார்வையிடுவதற்கு யூலை  ஆந் திகதியன்று தளபதி திஸ்ஸவீரதுங்க சரத்முனசிங்க சகிதம் சென்றவேளை ஏற்கனவே படையினர் அந்தப்பகுதியில் செய்த கொடுரங்களின் சாட்சியங்களை வெளிப்படையாகவே அவர் கண்டார்
ஆனால் அது குறித்து அவர் எந்தவித கரிசனையை அல்லது இவ்வாறான கொடுரங்களை உடனடியாக நிறுத்துவதற்கு எந்தவிதமான நகர்வுகளை அவர் எடுக்க முனையவுமில்லை
அந்தப்பகுதியில் இன்னமும் தமது வெறியை கட்டுப்படுத்த முடியாமல் படையினர் அட்டகாசங்களை செய்வது திஸ்ஸவீரதுங்க குழுவுக்கு தெரியவில்லை
ஆனால் இது புலிகளின் வேலையல்ல தமதுதரப்பின் வேலை என்பதை அறிந்த சரத்முனசிங்க தம்முடன் நின்ற படையினர் சிலரை அந்தப்பகுதியின் நாலாபுறமும் அனுப்பி அதிகாரிகள் வந்திருப்பதாக சிங்களத்தில் உரத்துக்கத்துமாறு அவர்களை பணித்தார்
இந்த சம்பவம் இடம்பெற்ற பின்னர் இலகுகாலாட்படையின் பிளற்ருன்தரஅதிகாரியாக ரஜீவவீரசிங்கவுடன் இணைந்து சரத் முனசிங்க நடந்து சென்று கொண்டிருந்தார்
வளர்த்தகடா ஒன்று தமது மார்பிலேலே துப்பாக்கி ரவையை பாச்சப்போகும் நிலையை சடுதியாக உணர்ந்த அவர்களும் தத்தமது கைத்துப்பாக்கிகளை உருவினர்
உடனடியாக இவர்கள் அனைவரையும் கைது செய்யுமாறு பணித்த தளபதி திஸ்ஸ வீரதுங்க அவர்களின் இராணுவத்தகுதி நிலைகளை உடனடியாக நீக்குவதாக அந்த இடத்தில்வைத்து அறிவித்தார்
அத்துடன் அவர்கள் அனைவரையும் இராணுவகாவற்துறையிடம் ஒப்படைத்து அநுராதபுரத்திலுள்ள இராணுவ காவற்துறை தடுப்பு முகாமுக்கு அனுப்புமாறு உத்தரவிட்டார்
ஆனால் அதற்காக அல்லாமல் மாறாக தம் மீது துப்பாக்கிகளை திருப்பமுனைந்தார்களே என்ற சீற்றத்தால் மட்டும் இந்த நகர்வு இடம்பெற்றது இதேபோலவே மாதகல் மற்றும் வல்வெட்டித்துறை முகாம்களில் இருந்து புறப்பட்டு தமிழின வேட்டையை நடத்திய படையினர் மீது எந்த நடவடிக்கைகளும் எடுக்கப்படவில்லை
கனத்தை மயானத்தில் இருந்து புறப்பட்ட சுமார் பத்தாயிரம் காடையர்கள் பொரளை பகுதியிலுள்ள தமிழர்களின் வணிக நிலையங்களையும் வதிவிடங்களையும சூறையாடியதுடன் அவற்றுக்கு தீமுட்டினர்
கொழும்பில் வெடித்த கறுப்புயூலை வன்முறையின் முதலாவது தீயிடல்களுக்கு பொரளை சந்தியை அண்மித்திருந்த தமிழர்களின் வணிகநிலையங்களே முதலில் இலக்காகின
பொரளையில் வெறியாட்டதை முடித்தபின்னர் இந்த காடையர் குழு அணிகளாக பிரிந்து மருதானை தெமட்டகொட திம்பிரிகாசய கிருலப்பனை வெள்ளவத்தை பம்பலப்பிட்டி என கொழும்பில் தமிழர்கள் வசித்த இடங்களை நோக்கிப்பாய்ந்தது
கட்சி மற்றும் தொழிற்சங்க வேறுபாடுகள் இன்றி சிங்கள இனவாதத்தின் அனைத்து தரப்புகளும் பாதாள உலக கும்பல்களும் தமிழ்மக்களை குறிவைத்து பாய்ந்தன
ஆனால் இவ்வாறு தமிழர்கள்மிக குருரமாக குறிவைக்கப்பட ஜேயாரோ ஊரடங்கு சட்டம் எதனையும் உடனடியாக பிறப்பிக்காது வழமை போல தமிழ் மக்கள் மீதான இனச்சங்காரத்துக்கு ஆதரவளிக்க வன்முறைகள் மிகத்தீவிரமடைந்தன
இந்த நிலையில் தான் அப்போதைய தொழிற்துறையமைச்சரும் இனவாதியுமான சிறில்மத்யூ கொழும்பு கோட்டைப்பகுதியை நோக்கி தனது காடையர் அணியுடன் விரைந்தார்
திருநெல்வேலிகண்ணிவெடித்தாக்குதலுக்குப்பின்னர் யாழ்ப்பாணத்தில் மக்கள் மீது சிறிலங்காப் படையினர்நடத்திய வெறியாட்டம் குறித்து ஜேயார் ஜெயவர்த்தனாவுக்கும் அறிவிக்கப்பட்டிருந்ததுஎனினும் படுகொலைகளை நிறுத்தும் வகையில் அவர் எந்த ஒரு கடுமையாக உத்தரவையும் படைத் தலைமைக்குபிறப்பிக்கவில்லை
ஜேயாரின்வேண்டுமென எடுத்த இந்தத்தாமதம் குறித்து பிரித்தானியாவின் கார்டியன் இதழ் செய்தியாளர்டேவிட் பிரெஸ்போட்  ஓகஸ்றில் அவரிடமே வினவினார்
யாழ்ப்பாணத்தில்இவ்வாறான சில சம்பவங்கள் இடம்பெற்றமை குறித்து தனக்கு  வாரங்கள் கழித்தே தெரியவந்ததாககுறிப்பிட்ட அவர் யாழ்ப்பாண சம்பவங்களில் பேருக்கு உட்பட்டவர்களே கொல்லப்பட்டிருக்கலாம் என குறிப்பிட்டார்
ஊரடங்குசட்டம் எதனையும் உடனடியாக பிறப்பிக்காமல் ஜேயார் ஜெயவர்த்தனா தாமதிக்க தாமதிக்க வன்முறைகள்மிகத் தீவிரமடைந்தன
ஐக்கியதேசியக்கட்சி மற்றும் சிறிலங்கா சுதந்திர கட்சி ஆகிய முக்கிய கட்சிகளின் உறுப்பினர்களும்தமிழ்மக்களின் வீடுகளை தேடித்தேடி அலைந்து சூறையாடினர்
கறுப்புயூலைவன்முறைகள் மிக துல்லியமாக திட்டமிடப்பட்ட வன்முறைகள் என்பதற்கு ஜேயாரின் முக்கிய அமைச்சர்கள்சிலரே தமிழர்களுக்கு எதிரான தாக்குதல்களைத் தமது காடையர்களுடன் முன்னின்று நடத்தியமைசாட்சியானது
அப்போதையதொழிற்துறையமைச்சரும் இனவாதியுமான சிறில் மத்யூவின் தலைமையில் நின்ற காடையர்கள் கொழும்புகோட்டைப்பகுதியில் இருந்த தமிழர்களின் வணிக நிலையங்கள் மீது தாக்குதல்களை நடத்தினர் அன்றையதலைமையமைச்சர் பிரேமதாசாவுக்கு கையாட்களாக இருந்த சண்டியர்கள் புறக்கோட்டை பகுதியில்தமதுதாக்குதல்களை மேற்கொண்டனர்
கொழும்புமாநகர முதல்வர் ஆதரவு காடையர்களும் மாநகர சபையில் பணிபுரிந்த கீழ்நிலைத்தொழிலாளர்களும்ஆங்காகங்கே பரவலாக தாக்குதல்களை தொடுத்தனர்
மாவட்டஅமைச்சராகஇருந்த மல்லவாராச்சியின் காடையர்கள் கொழும்பு வடக்கில் தமது வன்முறைகளை கட்டவிழ்த்துவிட பிரதியமைச்சர் அனுரபஸ்ரியனின் காடையர்கள் கொழும்பு தெற்கில் தமது கைவரிசையை காட்டினர்
ஆனால்அவ்வாறு வன்முறைகள் இடம்பெற்றபோது தனக்குப் பிரியப்பட்ட ஒரு சில தமிழர்களை காப்பாற்றுவதில்ஜேயார் அக்கறை காட்டியிருந்தார் அந்தவகையில் தனது புதல்வனான ரவியின் முதல் மனைவியும் தமிழ்பெண்ணான சார்மினியின் குடும்பத்தைமீட்டு வர படைத்துறை வாகனத்தை அனுப்பியிருந்தார்
வன்முறைகள்வெடித்தபோது அவரது வீட்டிற்குள் புகுந்த ஐக்கிய தேசியக்கட்சி காடையர்கள் குமாரசூரியரின்கைகளை கட்டி அவரது வீட்டிற்கு அருகிலிருந்த எரிபொருள் நிரப்பு நிலையத்திற்கு இழுத்துவந்திருந்தனர்
அங்குவைத்துஅவர்கள் குமாரசூரியரை தாக்கி கொல்ல முனைந்த போது ஜேயார் அனுப்பிய படையினரால் பாதுகாக்கப்பட்டார்கொழும்பிலுள்ள தமிழர்கள் அரசதரப்பு காடையர்களால் மிக கொடுரமான வன்முறைகளுக்கு உள்ளாக்கப்பட்டநிலையில் ஜேயார் செய்த நகர்வுகள் இவை மட்டுமே கலவரம்இடம்பெற்ற நேரம் தனது குடும்பஉறுப்பினர்கள் எல்லாம் ஒரே இடத்தில் பாதுகாப்பாக இருப்பதில்அக்கறை காட்டியிருந்தார்ஜேயார்